


KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ KALBŲ MOKYKLOS TEIKIAMŲ PASLAUGŲ KAINŲ NUSTATYMO

[bookmark: _GoBack]2024 m. balandžio 26 d. Nr. TS-97
Kėdainiai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Kėdainių rajono savivaldybės tarybos 2021 m. lapkričio 26 d. sprendimu Nr. TS-313 „Dėl Nuompinigių už Kėdainių rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo patvirtinimo“, atsižvelgdama į Kėdainių kalbų mokyklos direktorės 2024 m. balandžio 5 d. raštą Nr. 20V-12 „Dėl Kėdainių kalbų mokyklos nuostatų naujos redakcijos ir paslaugų kainų tvirtinimo“, Kėdainių rajono savivaldybės taryba  n u s p r e n d ž i a:
1. Nustatyti Kėdainių kalbų mokyklos „Pasaulio kultūrų virtuvės“ teikiamų paslaugų kainas: 
1.1. Edukacinė programa vaikams/mokiniams – 10 Eur/1 asm./2 akad. val. (organizuojama grupei ne mažesnei kaip 15 asm.);
1.2. Edukacinė programa suaugusiems asmenims – 10–50 Eur/1 asm./2 akad. val. (organizuojama grupei ne mažesnei kaip 10 asm. ir kaina apskaičiuojama įvertinus konkrečios programos kaštus);
1.3. „Pasaulio kultūrų virtuvės“ patalpos nuoma – 200 Eur iki 3 val. (už kiekvieną paskesnę valandą 50 Eur).
2. Pavesti vykdyti sprendimą Kėdainių kalbų mokyklos direktoriui.



Savivaldybės meras					Valentinas Tamulis

